Har kun givet en stjerne fordi der ikke kan gives mindre...

I november 2015 køber min svigerfar 4 telefoner. En til ham selv, en til min svigerinde, en til hans kone og en til mig. 2 måneder efter knytter min mand hans telefonnummer til familieabonnementet. Dvs. der nu er 5 abonnementer i Telenors selskab. 
Alle betalinger bliver trukket over ét kort, på trods af fem forskellige telefonnumre, hvilket medfører en masse besvær hver måned med penge der skal overføres frem og tilbage iblandt os. 
Februar 2016 er vi i Telenorbutikken på Fisketorvet for at få ændret dette, så vi hver især betaler for hvor eget forbrug. Det skal nævnes at vi inden dette besøg har haft fat i flere Telenorkonsulenter igennem telefonen men uden at der er sket noget. Efter 2 timers besøg i butikken går vi derfra med troen om at det hele er løst. Efterfølgende ringer en Telenor medarbejder og fortæller at det ikke kan lade sig gøre da det drejer sig om et familieabonnement og hvis regningerne skal adskilles skal bindingen forlænges med yderligere 6 måneder plus et gebyr. Vi takker nej til at få adskilt regningerne. Dette tror vi gælder alle 5 abonnementer men vi tager fejl. 
2. juni 2016 skifter jeg udbyder med tanke på at det træder i kraft efter de 30 dages opsigelse. Jeg modtager en besked fra min nye udbyder om at mit nummer overgår til dem i slutningen af september 2016. Dette giver ikke mening da mit abonnement hos Telenor stoppede i maj 2016. Jeg ringer til Telenor for at høre hvad grunden til dette er. Bliver oplyst om at der i februar (Da vi var på Fisketorvet) er blevet lavet en forlængelse af mit abonnement på yderligere 6 måneder. Ingen har oplyst os om dette og er tydeligvis en klar fejl. 
Jeg kontakter Fisketorvet som henviser mig til Telenors hovedkontor. Får fat i en medarbejder som erkender at det er deres fejl og siger at en leder skal godkende at bindingen skal ophøre. Nu er dette 1,5 måned siden og intet er sket! Jeg har været i kontakt med Telenor minimum én gang om ugen hvor jeg får svaret; "Det ligger klar og en leder skal bare godkende det. Jeg fremskynder processen". Ved to af opkaldene får jeg af vide at fejlen nu er rettet. Jeg kontakter min nye udbyder for at få en ny dato for overdragelsen af nummeret. De kan så oplyse mig op at Telenor stadig ikke har ophævet min binding. Ugerne går og efter en måned med samme mangelfulde svar beder jeg om at tale med en leder. Jeg taler i en time med en af Telenors konsulenter for at få klarlagt hele situationen med ham. Han erkender at det er Telenors ansvar, brokker sig over at Fisketorvet bare "har sendt lorten (Lorten må vel så være kunden, som i dette tilfælde er os) videre" og fortæller at en leder vil ringe til mig indenfor 24 timer. Vi hører INTET i 3 døgn. Jeg ringer tilbage til Telenor og får fortalt jeg kan blive ringet op dagen efter. Jeg mister desværre opkaldet men ringer tilbage til Telenor 3 minutter efter, som fortæller mig at han vil bede den pågældende medarbejder om at ringe mig op igen samme aften. Endnu engang hører jeg intet. To dage efter ringer jeg igen til Telenor hvor en medarbejder fortæller mig at han kan se at der er sat en ophævning af abonnementet igang og medarbejderen som har sagen vil ringe mig op indenfor 1-2 dage for at give en bekræftigelse på det. Det er nu 4 dage siden og jeg har intet hørt!

Dette har ikke været andet end en problematisk, tidskrævende og fuldstændig uacceptabel behandling af os som kunder. At blive fejet under gulvtæppet på denne måde af Telenor og blive spist af med deres standardsvar når man ringer er så skidt. Kundeservicen er ikke eksisterende. Man tager ikke henvendelserne alvorligt og vi har brugt timer i ventetid og samtaler med konsulenterne som alligevel ikke har befordringen til at gøre noget. Jeg vil ikke anbefale Telenor til nogle som helst og mener klart at måden de driver forretning på et uacceptabel. 
De 4 andre abonnementer er for længst opsagt. Jeg vil klart advare folk imod at binde sig hos Telenor. Jeg vil blive meget overrasket hvis jeg får svar fra Telenor herinde for hvorfor skulle de pludselig begynde at tage en seriøst..